Ego Hugo dux Burgundie, notum esse volo tam futuris quam presentibus quod adversus Stephanum, episcopum Eduensem, de castrorum suorum Thoisiaci et Tullionis firmitatibus querelam habui, nullam movemus querelam de ipsis castris que episcopi Eduensis propria esse, sine ulla calumpnia et contradictione, dignoscuntur. Omnem vero querelam quam de illorum castrorum firmitatibus adversus eum habebam ex toto quittavi ipsasque firmitates supradicto episcopo et successoribus suis imperpetuum paciffice habendas concessi atque laudavi. Hujus rei testes sunt, ex parte episcopi: Arcelinus abbas Raigniaci, Guido archidiaconus Avalonensis, Guido de Verreriis, Regnaudus de Megniaco, Robertus de Clameriaco; ex parte mea: Ansericus de Monte Regali, Ansericus ejus filius, Girardus de Rehunz, Regnaudus de Edua. Hoc idem concesserunt et laudaverunt [Aalis] ducissa uxor mea et Odo filius meus, audientibus hiis, qui subscripti sunt. Actum anno incarnati verbi Mº Cº LXXIIº.